 

  **REPUBLIKA HRVATSKA**

![[Velika Kopanica]]() **BRODSKO – POSAVSKA ŽUPANIJA**

 **OPĆINA VELIKA KOPANICA**

 **Općinsko vijeće**

KLASA: 024-03/23-01/39

URBROJ: 2178-12-03-23-02

Velika Kopanica, 29. studenoga 2023. godine.

**Z A P I S N I K**

**sa 20. sjednice Općinskog vijeća**

**Općine Velika Kopanica**

 Na 20. sjednici Općinskog vijeća Općine Velika Kopanica održanoj dana 29. studenoga 2023.godine u Općinskoj vijećnici, Vladimira Nazora 1, Velika Kopanica s početkom u 19:30 sati, bilo je prisutno 8 od 12 izabranih Vijećnika Općinskog vijeća Općine Velika Kopanica.

Nazočni vijećnici: Tomislav Jagić, Blaž Šokčević, Krunoslav Zdunić, Darko Relota, Mijo Filer, Marina Jularić Ergotić, Ivan Antolović, Miroslav Matić

Odsutni vijećnici: Patricija Kurtušić, Ana Radičević, Tomislav Matasović, Ivo Stojanović

Ostali prisutni: Željko Butorac – zapisničar.

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić otvorio je sjednicu u 19:30 sati i pozdravio sve prisutne te konstatirao kvorum.

Predsjednik predlaže sljedeći Dnevni red:

DNEVNI RED:

1. Verifikacija Zapisnika s 19. sjednice Općinskog vijeća Općine Velika Kopanica;
2. Prijedlog Statutarne odluke o izmjenama i dopunama Statuta Općine Velika Kopanica;
3. Prijedlog Odluke o visini poreznih stopa na dohodak Općine Velika Kopanica;
4. Prijedlog Odluke o oslobađanju plaćanja zakupnine i naknade za korištenje poljoprivrednog zemljišta u vlasništvu Republike Hrvatske na području Općine Velika Kopanica;
5. Prijedlog Odluke o usvajanju Izvješća o provedbi plana upravljanja imovinom Općine Velika Kopanica za 2022. godinu;
6. Prijedlog Odluke o donošenju Plana djelovanja u području prirodnih nepogoda za 2024. godinu;
7. Prijedlog Odluke o imenovanju predstavnika Općine Velika Kopanica u LAG Slavonska ravnica;
8. Razno.

Nakon čitanja dnevnog reda, Predsjednik isti daje na raspravu. Nakon što nije bilo komentara i prijedloga i na glasanje. Dnevni red je usvojen jednoglasno (8 glasova ZA).

**TOČKA 1:** **Verifikacija Zapisnika s 19. sjednice Općinskog vijeća Općine Velika Kopanica;**

Predsjednik otvara 1. točku dnevnog reda i daje ju na raspravu.

Kako nema nikakvih komentara, pitanja i prijedloga, Predsjednik daje ovu točku dnevnog reda na glasanje.

Zapisnik s 19. sjednice Općinskog vijeća Općine Velika Kopanica je javnim glasovanjem usvojena jednoglasno (8 glasova ZA).

**TOČKA 2: Prijedlog Statutarne odluke o izmjenama i dopunama Statuta Općine Velika Kopanica;**

Predsjednik otvara 2. točku dnevnog reda i daje riječ komunalnom redaru Željku Butorcu.

Željko Butorac pozdravlja sve prisutne i pojašnjava da se prva izmjena odnosi na izmjene koje je potrebno donijeti u Statutu kako bi na jednoj od sljedećih sjednica mogli osnovati Savjet mladih. Druga izmjena odnosi se na upute upravne inspektorice, a tiče se propisivanja kriterija i načina ocjenjivanja službenika i namještenika Općine Velika Kopanica i stupanja na snagu općih akata.

Kako nema nikakvih komentara, pitanja i prijedloga, Predsjednik daje ovu točku dnevnog reda na glasanje.

Prijedlog Statutarne odluke o izmjenama i dopunama Statuta Općine Velika Kopanica je javnim glasovanjem usvojen jednoglasno (8 glasova ZA).

**TOČKA 3: Prijedlog Odluke o visini poreznih stopa na dohodak Općine Velika Kopanica;**

Predsjednik otvara 3. točku dnevnog reda i nastavlja iznositi ovu točku dnevnog reda.

U nastavku pojašnjava na što se odnosi ova Odluka te da slijedom navedenog, općinski načelnik predlaže da stope poreza na dohodak ostanu nepromijenjene u odnosu na sadašnje, odnosno da se visina niže porezne stope propiše u iznosu od 20% te visina više porezne stope u iznosu od 30%.

U nastavku vijećnik Darko Relota traži da mu se pojasni što to točno znači? Predsjednik pojašnjava da je došlo do povećanja iznosa mjesečne porezne osnovice na koju se obračunava niža stopa poreza (sada je niža stopa 20%) sa sadašnjih 3.981,69 eura na 4.200,00 eura (povećanje za 5,5%), odnosno povećanje godišnje porezne osnovice s 47.780,28 eura, na 50.400,00 eura.

Kako nema više pitanja i komentara, Predsjednik daje ovu točku dnevnog reda na glasanje.

Prijedlog Odluke o visini poreznih stopa na dohodak Općine Velika Kopanica je javnim glasovanjem usvojen jednoglasno (8 glasova ZA).

**TOČKA 4: Prijedlog Odluke o oslobađanju plaćanja zakupnine i naknade za korištenje poljoprivrednog zemljišta u vlasništvu Republike Hrvatske na području Općine Velika Kopanica;**

Predsjednik otvara 4. točku dnevnog reda i daje riječ komunalnom redaru Željku Butorcu.

U nastavku Željko Butorac pojašnjava da se ova Odluka ne odnosi na cijelu Hrvatsku već na Općine koje su zahvaćene utjecajem Afričke svinjske kuge i posljedicama elementarne nepogode. Što znači da će svi oni koji u zakupu imaju poljoprivredno zemljište u vlasništvu Republike Hrvatske platiti pola iznosa zakupa za 2023.godinu, a biti oslobođeni cijele zakupnine za 2024.godinu.

Vijećnik Ivan Antolović postavlja pitanje znači li to da ukoliko se ova Odluka ne usvoji da se onda ne oslobađaju plaćanja zakupa, na što komunalni redar Željko Butorac odgovara potvrdno.

Kako nema nikakvih komentara, pitanja i prijedloga, Predsjednik daje ovu točku Dnevnog reda na glasanje.

Prijedlog Odluke o oslobađanju plaćanja zakupnine i naknade za korištenje poljoprivrednog zemljišta u vlasništvu Republike Hrvatske na području Općine Velika Kopanica je javnim glasovanjem usvojen jednoglasno (8 glasova ZA).

**TOČKA 5: Prijedlog Odluke o usvajanju Izvješća o provedbi plana upravljanja imovinom Općine Velika Kopanica za 2022. godinu;**

Predsjednik otvara 5. točku dnevnog reda i nastavlja iznositi ovu točku dnevnog reda.

Izvješće o provedbi plana upravljanja imovinom Općine Velika Kopanica za 2022. godinu predstavlja dokument u kojem se opisuje realizacija elemenata strateškog planiranja postavljenih u Strategiji upravljanja imovinom u vlasništvu Općine Velika Kopanica za razdoblje od 2018. do 2022.godine i Plan upravljanja imovinom za 2022.godinu.

Kako nema nikakvih komentara, pitanja i prijedloga, Predsjednik daje ovu točku dnevnog reda na glasanje.

Prijedlog Odluke o usvajanju Izvješća o provedbi plana upravljanja imovinom Općine Velika Kopanica za 2022. godinu je javnim glasovanjem usvojen jednoglasno (8 glasova ZA).

**TOČKA 6: Prijedlog Odluke o donošenju Plana djelovanja u području prirodnih nepogoda za 2024. godinu**

Predsjednik otvara 6. točku dnevnog reda i daje riječ komunalnom redaru Željku Butorcu.

Ovom Odlukom donosi se Plan djelovanja u području prirodnih nepogoda za 2024.godinu radi određivanja mjera i postupanja djelomične sanacije šteta od prirodnih nepogoda.

Kako nema više pitanja i komentara, Predsjednik daje ovu točku dnevnog reda na glasanje.

Prijedlog Odluke o donošenju Plana djelovanja u području prirodnih nepogoda za 2024. godinu je javnim glasovanjem usvojen jednoglasno (8 glasova ZA).

**TOČKA 7: Prijedlog Odluke o imenovanju predstavnika Općine Velika Kopanica u LAG Slavonska ravnica;**

Predsjednik otvara 7. točku dnevnog reda i nastavlja iznositi ovu točku dnevnog reda.

Ovom Odlukom za predstavnika Općine Velika Kopanica u Lokalnoj akcijskoj grupi Slavonska ravnica imenuje se Općinski načelnik ili osoba koju on ovlasti.

Kako nema nikakvih komentara, pitanja i prijedloga, Predsjednik daje ovu točku dnevnog reda na glasanje.

Prijedlog Odluke o imenovanju predstavnika Općine Velika Kopanica u LAG Slavonska ravnica je javnim glasovanjem usvojen jednoglasno (8 glasova ZA).

**TOČKA 8: Razno**

Predsjednik otvara 8. točku dnevnog reda i iznosi aktualnosti u Općini. Poziva sve na obilježavanje dana sv.Nikole u Društveni dom u Velikoj Kopanici gdje će biti organiziran zabavni program za djecu i podjela poklona. U tijeku je Javni poziv za sudjelovanje u otvorenom savjetovanju u donošenju prijedloga plana upravljanja imovinom u vlasništvu Općine Velika Kopanica. Također je aktualan i Javni poziv za poticanje poduzetnika.

Advent u Općini Velika Kopanica će se održati 17. prosinca 2023.godine.

Kako nema nikakvih danjih pitanja i komentara, Predsjednik zatvara sjednicu u 20:00 sati.

 Zapisničar Predsjednik Općinskog vijeća

 **Željko Butorac, bacc.oec. Tomislav Jagić, mag.ing.silv.**